СОФИЯ, България (BulgarianMilitary.com) – Българска делегация заминава днес за Вашингтон, за да преговаря за придобиването на нов тип боен самолет за българската армия, съобщи министърът на отбраната Красимир Каракачанов, научи BulgarianMilitary.com, цитирайки Mediapool.

Прочети още: България изпрати искане до САЩ за F-16

Делегацията ще бъде водена от зам. министъра на отбраната Атанас Запрянов, а в нея ще влязат командирът на Военновъздушните сили ген. майор Цанко Стойков и специалисти от ВВС, както и представители на министерствата на финансите и на икономиката.

Прочети още: Чакаме първите F-16 в България след 36 месеца

„Указанията са много ясни – да се придържаме към цената, фиксирана от парламента, без това да намалява способностите на самолетите, които трябва да закупим“, каза министър Каракачанов

Той обясни още, че българската делегация ще трябва да повдигне темата за вноските за новите самолети и да настоява те да не се плащат наведнъж.

Прочети още: С какво оборудване разполага предлаганията на България F-16 Block 70?

„На няколко равни вноски искаме да се направи, за да не ни затрудни изведнъж. Видяхте, че премиерът декларира, че парите ги имаме и са заделени, но е по-добре да бъдат изразходвани на няколко вноски, а не еднократно, защото това би ни затруднило при реализирането на други проекти или за поддръжката на съществуващата техника“, аргументира се министъра.

Красимир Каракачанов повдигна и темата за индустриалното сътрудничество и обяви, че страната ни ще предложи да бъде изграден център за обучение на пилоти в Долна Митрополия, който да бъде свързан с предстоящото възстановяване на военновъздушното училище там.

Прочети още: Най-новите поръчки на Ф-16 ще помогнат за ускоряване доставките за България

„Нещата се движат в правилна посока. Ще ми се темповете да бъдат по-ускорени, но, както се казва – според възможностите. Спрямо предишни години все пак се прави нещо значимо“ каза още той

В началото на годината парламентът възложи на Министерски съвет да подготви международен договор и да проведе преговори с правителството на САЩ за придобиване на нов тип боен самолет F-16V Block 70, който ще бъде произведен от американската компания „Локхийд Мартин”.

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com

Редакционен екип

Източник: Mediapool